U Bjelovaru, 18.01.2018.

**PROJEKTNI ZADATAK**

**za izradu projektne dokumentacije - tehničkog rješenja**

**izgradnje mjerno – regulacijskih okana za uspostavu DMA/PMA zona**

**na području Grada Bjelovara**

**I PREDMET PROJEKTNOG ZADATKA**

Predmet projektnog zadatka je izrada projektne dokumentacije – tehničkog rješenja izgradnje **13**mjerno – regulacijskih okana za uspostavu DMA/PMA zona temeljem **„Koncepcijskog rješenja vodoopskrbnih sustava na području Bjelovarsko – bilogorske županije“, izrađenog po Hidroprojekt-ing d.o.o. Zagreb** u studenom 2017. god. (dalje u tekstu: „Koncepcijsko rješenje“)

**II LOKACIJA**

Mjerno – regulacijska okna će biti smještena na užem i širem području grada Bjelovara prema preporukama iz **„Koncepcijskog rješenja“**.

MM1 – Ulica Put žrtvama u Lugu

MM2 – Đurđevačka cesta

MRM1 – Brezovac

MRM2 – Malo Korenovo

MRM 3 i 3a – Slavonska cesta kod LIDL-a

MRM4 – Trg Stanka Vraza

MRM 5 – Ulica Antuna Mihanovića

MRM6 – Ulica Vlahe Paljetka

MRM7 – Ulica Milana Šufflaya

MRM8 – Zvijerci kod kružnog toka

MRM9 – Hrgovljani

MRM10 – Rovišće

MRM11 –Bulinac

**III OBUHVATNOST PROJEKTNE DOKUMENTACIJE**

Projektna dokumentacija mora sadržavati:

* Opis i grafički prikaz namjeravanog zahvata u prostoru za ishođenje Posebnih uvjeta
* Građevinski projekt
* Posebne uvjete i Potvrde glavnog projekta
* Strojarsko – montažni projekt
* Elektrotehnički projekt
* Elaborat privremene regulacije prometa
* Troškovnik za nabavu
* Dokumentaciju za rješavanje imovinsko – pravnih odnosa
* Geodetsku situaciju – uklop/preklop DKP i DOF

Kao podlogu za projektiranje projektant treba koristiti digitalni ortofotoplan (DOF) i geodetski snimak mikrolokacija sa uklopljenim katastarskim planom te uklopljenim podacima o postojećim i planiranim, podzemnim i nadzemnim instalacijama.

**Sadržaj projektne dokumentacije:**

1. Idejni projekt

Opis i grafički prikaz namjeravanog zahvata u prostoruza svako mjerno mjesto razraditi do stupnja dovoljnog za ishođenje Posebnih tehničkih uvjeta uskladu sa člankom 81. Zakona o gradnji (Narodne novine 15/13, 20/17) koristeći naputke iz „Koncepcijskog rješenja“.

1. Građevinski projekt

Mjerno-regulacijska okna predviđaju se izvesti kaopredgotovljena poliesterska okna ili armirano-betonska okna. Odabir materijala za izgradnju okna prvenstveno će ovisiti o mogućnostima smještaja okna na terenu s obzirom na postojeće instalacije i potrebnom prostoru za smještaj mjerno-regulacijske opreme. Okna trebaju osigurati vodonepropusnost.Potrebno je predvidjeti sve elemente okna za nesmetani pristup opremi kao i osiguranje okna od utjecaja prometa ili djelovanja uzgona.Projekti okana moraju obuhvaćati sve tekstualne i grafičke priloge karakteristične za ovakvu vrstu projektne dokumentacije te ju razraditi do stupnja potrebnog za izvođenje.

1. Strojarski projekt

Tehničko rješenje strojarskog dijela projekta obuhvaća projektiranje odgovarajuće strojarske opreme u okna koja se izvode na postojećim cjevovodima vodoopskrbne mreže u skladu sa parametrima definiranim hidrauličkim proračunom.

Potrebno je predvidjeti svu potrebnu montažnu opremu i prijelaze spojeva za ugradnju opreme na postojeće cjevovode obzirom na vrstu materijala postojećih cjevovoda, radni tlak i očekivani protok kroz pojedinu dionicu. Projektom predvidjeti tehnologiju ugradnje na način da se prekid u vodo opskrbi svede na minimum.

Na ulazu i izlazu cjevovoda u okno moraju se predvidjeti odgovarajući zasuni kako bi se omogućilo povremeno servisiranje ugrađene opreme. Strojarski projekt treba razraditi do stupnja potrebnog za izvođenje.

1. Elektrotehnički projekt

Za sva okna očekujemo mogućnost priključenja na električnu mrežu no ako se za vrijeme projektiranja utvrdi da to na svim lokacijama nije moguće projektant treba predvidjeti autonomne izvore energije za napajanje mjerne i telemetrijske opreme.

Svi mjerni podaci sa mjerača protoka i tlaka te pogonske indikacije rada bilježit će se uređajem sa mogućnošću dugotrajnog pohranjivanjapodataka i na dnevnoj bazi slati u centar nadzorno-upravljačkog sustava.

Mjerni podaci prenosit će se bežično do centra nadzorno-upravljačkog sustava Investitora. Komunikacijski put mora biti direktan - od svake telemetrijske stanice do servera u centru NUS-a, bez posrednih servera.

Podaci moraju biti vizualizirani na pregledan način.Elektrotehnički projekttreba razraditi do stupnja potrebnog za izvođenje.

1. Elaborat privremene regulacije prometa

Projektant treba izraditi Elaborat privremene regulacije prometa u skladu sa Zakonom o sigurnosti prometa na cestama ( NN 67/08, 48/10, 74/11, 80/13, 158/10) i Zakonom o cestama (NN 82/11, 54/13, 148/13).

1. Dokumentacija za nabavu

Projektant treba temeljem projektne dokumentacije izraditi detaljan troškovnik za gradnju kao podlogu za izradu dokumentacije za javnu nabavu poštujući sve važeće propise i Zakon o javnoj nabavi. Troškovnicitrebaju sadržavati detaljan opis svih radova unutar pojedine stavke **sa navedenim EN normama** kojima mora udovoljavati ugrađeni materijal prema važećim tehničkim propisima. Dokumentaciju izraditi kao cjelovitu ali sa zasebnom razradom svake pojedine lokacije –mjernog mjesta, pogotovo specifikacije/troškovnike treba izraditi po vrstama radova i po pojedinim objektima, što treba omogućiti faznost u izvođenju radova.

1. Imovinsko – pravni odnosi

Za rješavanje imovinsko – pravnih odnosa pripremiti naručitelju svu potrebnu dokumentaciju ovisno o utvrđenim vlasnicima parcela na koja će se smještati mjerna i mjerno – regulacijska okna (privatni vlasnici, Grad Bjelovar, Hrvatske vode, Hrvatske ceste, isl.). Pripremljenu dokumentaciju uvezati u zasebne Elaborate.

**IV PODLOGE, ELABORATI I PODACI ZA IZRADU PROJEKTNE DOKUMENTACIJE**

Naručitelj je dužan omogućiti pristup podacima o postojećoj vodovodnoj mreži i objektima na cjevovodu.

Rješavanje imovinsko – pravnih odnosa obaveza je naručitelja.

Pribavljanje originalnih gruntovnih izvadaka, digitalnih kopija katastarskih planova, geodetskih podloga te dokumentacije potrebne za rješavanje imovinsko – pravnih odnosa obaveza su ponuditelja.

Prikupljanje Posebnih uvjeta i Potvrda na glavni projekt te svi troškovi koji pri tome nastaju obaveza su ponuditelja.

**V POSEBNE ODREDBE**

Sve elemente iz ovog projektnog zadatka projektant je dužan riješiti u smislu važećih standarda, normi, propisa i pravila struke, u skladu sa važećim Zakonom o prostornom uređenju (NN 53/13 i 65/17),Zakonom o gradnji (NN 53/13, 20/17), Pravilnikom o obveznom sadržaju i opremanju projekata građevina (Narodne novine 64/14, 41/15, 105/15, 61/16, 20/17)teostalom relevantnom zakonskom i pod zakonskom regulativom uvažavajući postojeće stanje na terenu.

Predloženi sadržaj i opseg definiran putem ovog projektnog zadatka na osnovu kojeg ponuditelj dostavlja ponudu, sastavljen je načelno i niti na koji način ne oslobađa ponuditelja odgovornosti za cjelovitost, točnost i stručnu kvalitetu konačnih dokumenata koje dostavlja naručitelju(stručnu, normativnu i zakonsku utemeljenost odnosno usklađenost s važećim propisima**u obimu** potrebnom za ishođenje građevinske dozvole, raspisivanje natječaja za izbor izvođača radova te samo izvođenje radova).

Glavni projektant je odgovoran za cjelovito sagledavanje svih dijelova projekta, u svim fazama i za njihovo uspješno objedinjavanje.

Ponuditelj, odnosno odabrani projektant dužan je u toku izrade projektne dokumentacije surađivati sa stručnim predstavnicima naručitelja prilikom odabira tehničkog rješenja građevine.

**VI ROKOVI**

Rok za izradu dokumentacije je **90 dana**od dana potpisivanja ugovora o projektiranju. Projektna dokumentacija mora biti opremljena sukladno važećim zakonskim propisima. Broj primjeraka projektne dokumentacije je:

* Građevinski projekt u 3primjerka
* Strojarsko – montažni projekt u 3 primjerka
* Elektrotehnički projekt u 3 primjerka
* Elaborat privremene regulacije prometa u 3primjerka
* Troškovnik za nabavu u 3 primjerka
* Dokumentacija za rješavanje imovinsko – pravnih odnosa u 2 primjerka
* Geodetska podloga u 3 primjerka

Digitalna verzija projekata treba biti dostavljena u 3 primjerka (CD/DVD) u PDF formatu. Osim PDF formata projektant će osigurati i kompletnu dokumentaciju u izvornim formatima programa u kojima su napravljeni te koji će se po potrebi moći mijenjati i nadopunjavati. Ako situacija sadrži rasterske podloge koje su uključene u crtež, potrebno ih je također priložiti.

Sastavila: Član uprave:

Milena Jasika, dipl.inž.građ. Zoran Bišćan, dipl.inž.stroj.